Tujec / L'étranger
2026-03-20 19:00 - 21:00 UTC | Kino Pivka, Prečna ulica 1, Pivka, Slovenija, 6257, Slovenia
François Ozon / Francija / 2025 / 122 min / francoščina
Filmska upodobitev slovitega eksistencialističnega romana Alberta Camusa v režiji Françoisa Ozona (Mlada in lepa, Poletje ’85).

Skokci / Hoppers
2026-03-21 16:00 - 18:00, 2026-03-28 16:00 - 18:00 | Kino Pivka, Prečna ulica 1, Pivka, Slovenija, 6257, Slovenia
Daniel Chong / ZDA / 2026 / 105 min / sinhronizirano
Nova Pixarjeva animirana pustolovščina o mejah naše empatije do živali in drugih bitij.
Mabel obožuje živali. Ko znanstveniki razvijejo novo tehnologijo, ki omogoča preskok človeške zavesti v telo živali, takoj izkoristi to možnost. Njeni skoki v različna bitja razkrijejo skrite navade, čustva in neverjetno bogat notranji svet živali, ki je bil ljudem doslej nedostopen. Nenadoma lahko ljudje ne le govorijo z živalmi, temveč razumejo vsak njihov odgovor in doživijo svet skozi njihove čute. Vsaka nova izkušnja Mabel spremeni in hkrati razkrije, kako krhka je meja med radovednostjo, spoštovanjem in poseganjem v naravo.

Čarovnik iz Kremlja / Wizard of Kremlin
2026-03-21 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Oliver Assayas / Francija, ZDA / 2025 / 152 min
Zgodba
Moč, strast in manipulacija – zgodba o človeku, ki je iz senc Kremlja ustvaril novo Rusijo. Vizionarski režiser Olivier Assayas predstavlja napet politični triler, posnet po mednarodni uspešnici Giuliana da Empolija. Z vrhunsko zasedbo Jude Law, Alicia Vikander in Paulom Danom Čarovnik iz Kremlja razkriva svet, kjer resnica, oblast in prevara hodijo z roko v roki. Rusija v devetdesetih letih. Sredi kaosa po razpadu Sovjetske zveze mladi vizionar Vladimir Baranov (Paul Dano) začne kot umetnik in producent, postane pa politični strateg. Ko se poveže z ambicioznim agentom KGB Vladimirom Putinom (Jude Law), postane njegov ključni svetovalec in arhitekt nove podobe Rusije. Medtem ko ustvarja mit o moči, ga preganjajo dvomi in čustva.

[MODRINOV VEČER] Gozdovi na območju Krajinskega parka Pivška presihajoča jezera
2026-03-25 18:00 - 20:00 | Ekomuzej Pivških presihajočih jezer, Slovenska vas 10, Pivka, 6257, Slovenia
Krajinski park Pivška presihajoča jezera vabi na Modrinov večer z naslovom Gozdovi na območju Krajinskega parka Pivška presihajoča jezera.
Predavanje bodo pripravili strokovnjaki iz Zavoda za gozdove Slovenije, Območne enote Postojna, ki bodo predstavili naše gozdove, njihovo vlogo v prostoru ter načine upravljanja in gospodarjenja z njimi. Govora bo tudi o tem, kakšni izzivi in spremembe gozdove čakajo v prihodnosti.
Predavanje bo v torek, 25. marca, ob 18. uri v Ekomuzeju Pivških presihajočih jezer.
Gozdovi so pomemben del naše krajine, vsakdanjega življenja in naravne dediščine, zato je razumevanje njihovega upravljanja še posebej zanimivo za vse, ki živimo v tem prostoru.
Lepo vabljeni.

Mlade matere / Jeunes mères
2026-03-26 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Jean-Pierre Dardenne, Luc Dardenne / Belgija, Francija / 2025 / 105 min / francoščina
Belgijska mojstra socialnega realizma prepleteta zgodbe petih deklet, ki se spopadajo z izzivi prezgodnjega materinstva. Nagrada za najboljši scenarij v Cannesu.
zgodba
V domu za mlade matere živijo Jessica, Perla, Julie, Ariane in Naïma – pet najstnic, ki upajo na boljše življenje zase in za svoje otroke.

OSKARJEVI NAGRAJENCI - SENTIMENTALNA VREDNOST
2026-03-28 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
PREJEMNIK OSKARJA ZA NAJBOLJŠI MEDNARODNI FILM.

Joachim Trier / Norveška, Danska, Nemčija, Francija / 2025 / 135 min / norveščina, angleščina
Joachim Trier se po uspehu Najbolj groznega človeka na svetu vrača z intimno, ganljivo zgodbo o družini, spominih in povezovalni moči umetnosti. Velika nagrada žirije v Cannesu in osem nominacij za zlati globus.
zgodbaNora je uveljavljena gledališka igralka, njena mlajša sestra Agnes pa je izbrala družinsko življenje z možem in sinom. Sestri, ki ju je po odhodu očeta, slavnega režiserja Gustava Borga, vzgajala mati, sta kljub različnosti tesno povezani. Ko skuša Gustav Noro angažirati za svoj novi celovečerec, za katerega upa, da se bo z njim vrnil na filmsko prizorišče, se stare rane znova odprejo …

Predavanje Zavezniško bombardiranje Slovenije 1944 - 1945
2026-04-07 13:00 - 15:00 | Park vojaške zgodovine Pivka, Kolodvorska cesta 51, Pivka, 6257, Slovenia
V sredo, 8. aprila 2026, ob 13.00 uri vas vabimo na predavanje zgodovinarja Saša Radovanoviča z naslovom ZAVEZNIŠKO BOMBARDIRANJE SLOVENIJE 1944-1945.
Sašo Radovanovič, avtor razstave Slovenija pod točo bomb, ki je bila septembra 2024 odprta v Parku vojaške zgodovine, bo na podlagi obsežne študije več kot 500.000 arhivskih dokumentov ponovno osvetlil eno od zamolčanih poglavij druge svetovne vojne na naših tleh. Od januarja 1944 so maja 1945 so zavezniška letala izvedla več kot 800 bombnih napadov na cilje v Sloveniji – na več kot 90 krajev je padlo okoli 40.000 bomb, nekatere pa pod našimi nogami ležijo še danes.
Vljudno vabljeni!

Exodus 1945: Naša kri
2026-04-09 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Vid Planinc / Slovenija / 2026 / 61 min
Maj 1945, Ljubljana: po koncu druge svetovne vojne številni nasprotniki nove oblasti bežijo proti avstrijski Koroški. Na sanitetnem vlaku se zdravnika z družinama soočita z neizprosno moralno dilemo – rešiti je mogoče le nekatere, preživetje enih pa pomeni smrt drugih.
Več o filmu in napovednik dogodka si lahko ogledate na povezavi.

Ohcet / Svadba
2026-04-10 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Igor Šeregi / Hrvaška, Srbija / 2026 / 95 min / podnapisi
Kaj se zgodi, ko hrvaški podjetnik izve, da je njegova edinka noseča s Srbom? In kaj, ko srbski minister izve, da bo dobil hrvaško snaho? Čista komedija brez kančka tem iz devetdesetih! Glasna zabavna in topla komedija z eno najmočnejših igralskih zasedb v regiji zadnjega časa (Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja …
Film Ohcet (Svadba) režiserja Igorja Šeregija nas bo popeljal na zabavno potovanje skozi balkanske družinske drame in nepričakovane zaplete. Pričakuje se, da bi to lahko postal najbolj gledan regionalni film zadnjih dveh desetletij.
Ko se v istem kadru znajdejo igralski velikani in naravni komiki, kot sta Rene Bitorajac in Dragan Bjelogrlić, je to zagotovilo za pravi filmski hit. A tudi preostanek ekipe ni nič manj zvezdniški! Linda Begonja, Vesna Trivalić, Anđelka Stević Žugić, Roko Sikavica, Nika Grbelja, Marko Grabež ter legendarni Seka Sablić, Snježana Sinovčić-Šiškov, Srđan Žika Todorović in Dejan Aćimović bodo brez dvoma pritegnili občinstvo vseh generacij!
»Če velja pregovor, da se dan pozna po jutru, moram nekaj reči. Običajno mora nekaj najprej postati uspešnica, da ga lahko tako imenujemo, jaz pa tokrat napovedujem hit, še preden to uradno postane. Če se motim, si obrijem brke. Mi smo se med snemanjem noro zabavali, zdaj ste na vrsti vi!« je povedal Rene Bitorajac.
Zgodba
Zgodba spremlja znanega hrvaškega podjetnika Miljenka, čigar rojstni dan doživi nepričakovan preobrat – medtem ko družina prihaja s torto in tamburaši, zazvoni telefon: njegova hči kliče iz Londona. Noseča je, oče njenega otroka pa je sin srbskega ministra. Od tega trenutka naprej se začne popoln kaos – situacija je napeta, izjemno zabavna in čustveno bogata, odnos obeh družin pa ves čas niha med toplo družinsko pripovedjo in mednarodnim incidentom.

Predstavitev knjižice Cvetje Pivških jezer in botanični sprehod
2026-04-11 09:00 - 23:00 | Ekomuzej Pivških presihajočih jezer, Slovenska vas 10, Pivka, 6257, Slovenia
Vabljeni na predstavitev nove knjižice Cvetje Pivških jezer, ki na poljuden in privlačen način predstavlja bogastvo rastlinskega sveta na območju Pivških presihajočih jezer.
Ob predstavitvi bomo skupaj odšli tudi na botanični sprehod, kjer bomo lahko cvetje spoznali še v naravi in izvedeli več o posebnostih tega edinstvenega prostora.
Dogodek bo v soboto, 11. aprila, ob 9. uri pri Ekomuzeju Pivških presihajočih jezer.
Lepo vabljeni.
Organizatorja: Krajinski park Pivška presihajoča jezera in Društvo Drobnovratnik.

[Gledališka predstava] Polovične resnice
2026-04-11 20:00 - 22:00 | Kino Pivka, Prečna ulica 1, Pivka, Slovenija, 6257, Slovenia
PREDSTAVA: POLOVIČNE RESNICE
NASTOPA: GLEDALIŠKA SKUPINA ŠČUKA
KDAJ IN KJE: sobota, 11. 4. 2026, ob 20.00, KRPANOV DOM PIVKA
Dogodek sofinancira in soorganizira Občina Pivka.

Gledališka skupina Ščuka deluje v okviru Kulturno umetniškega društva Planina že več kot 30 let. Člani redno sodelujejo na prireditvah domačega društva, odzovejo pa se tudi na povabila in sodelovanja. Skupina obenem pripravi samostojno gledališko produkcijo, s katero se navadno marca predstavijo domačinom, nato pa podajo na gostovanja.

naslov: POLOVIČNE RESNICE
original naslov: Relatively speaking
avtor: Alan Ayckbourn
prevod: Irena Frelih.
priredba in režija: Maja Batagelj
romantična komedija

Igrajo:
GINNY – Maja Batagelj
GREG – Gašper Kanoni
SHEILA – Zdenka Kanoni
PHILIP – Franc Petkovšek

ZGODBA
Ginny in Greg sta mlad par. Ona dokaj izkušeno dekle, on noro zaljubljen vanjo in posledično lahkoveren. Ko najde v njenem stanovanju tuje moške copate, verjame vsem izgovorom svoje ljubljene. Ne pomišlja tudi tedaj, ko Ginny trdi, da je hišni naslov, kateri je napisan na zadnji strani revije, naslov hiše njenih staršev, kamor naj bi ona odšla za konec tedna na obisk. Greg želi Ginny presenetiti in se na skrivaj odpravi tja in domnevnega bodočega tasta in taščo prosi za roko njune hčere. To je povod v serijo zapletov in zmešnjav. Domnevni tast Philip je namreč Ginny-in bivši sodelavec in skriti ljubimec, s katerim se želi še zadnjič pogovoriti in končati odnos. Njegova soproga Sheila, ki ima očitno tudi svoje skrivnosti, pa o tem ne ve nič.

Pesnik / Un poeta
2026-04-16 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Simón Mesa Soto / Kolumbija, Švedska, Nemčija / 2025 / 123 min / španščina
Film o nič kaj poetični resničnosti nevrotičnega pesnika spretno krmari med komedijo nelagodja ter ganljivo dramo o izgubljenem (in znova najdenem) upanju. Edinstven film s še bolj edinstvenim glavnim likom.
zgodba
Óscarju Restrepu ljubezen do poezije ni prinesla slave. »Večni sanjač«, kot se opiše sam, je z leti povsem podlegel klišeju prekletega pesnika – ali kot se izrazi njegov uspešnejši kolega: spremenil se je v pesem, in to še precej žalostno. Ko spozna Yurlady, nadarjeno najstnico iz revnega okolja, in ji začne pomagati pri razvijanju pesniškega potenciala, v Óscarjevo življenje posije žarek svetlobe. Toda njegovo vztrajanje, da dekle vpelje v muhasti svet pesnikov, morda ni najboljša ideja.

Fotografska razstava UTRINKI S SPREHODA
2026-04-17 17:00 - 18:00 | Galerija Krpanov dom Pivka, Prečna ulica 1, Pivka, Slovenia, 6257, Slovenia
Vabljeni na ogled fotografske razstave UTRINKI S SPREHODA. Avtorji fotografij so člani Fotokluba Sušec iz Ilirske Bistrice:

Alenka Skubar
Irena Štembergar
Katja Mihelj
Manica Radivo
Milanka Udovič
Neta Vergan
Polona Vida Čeligoj
Petra Spetič
Tina Renko
Vesna Mihelj
Andrej Udovič
Anže Štajnrajh
Branko Česnik
Rok Godec
Rudi Tomšič
Stojan Spetič in
Vojko Mihelj.

Odprtje razstave bo v petek, 17. 4. 2026. ob 17.00 uri v galeriji Krpanovega doma v Pivki.
Vljudno vabljeni!

Drama / The Drama
2026-04-17 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Kristoffer Borgli / ZDA / 2026 / 106 min / angleščina
Zgodba
Srečno zaročen par je postavljen na preizkušnjo, ko nepričakovan preobrat njun poročni teden postavi na glavo.
Romantična komedija Drama, ki jo je napisal in režiral Kristoffer Borgli, spremlja Charlieja, britanskega izseljenca in kustosa v muzeju, ter Emmo, literarno urednico. Spoznata se v kavarni v Cambridgeu. Med njima hitro preskoči iskrica in po vrtoglavi romanci kmalu zaživita skupaj ter začneta načrtovati poroko. Toda njuno na videz popolno razmerje doživi pretres, ko med sproščeno igro »Kaj je najhujša stvar, ki si jo kdaj naredil?« na plan pride nepričakovano priznanje. Razkritje sproži dvome, nezaupanje in čustveni kaos, ki njuno zvezo postavi na resno preizkušnjo tik pred poroko.
Film z duhovitostjo in kančkom črnega humorja raziskuje, koliko resnice si v resnici želimo vedeti o ljudeh, ki so nam najbližje. V svetu pretiranega razkrivanja skrivnosti se Charlie in Emma znajdeta pred dilemo: ali lahko ljubezen preživi popolno iskrenost – ali pa prav resnica razkrije razpoke, ki jih ni več mogoče skriti.
Sodobna, duhovita in čustvena zgodbo o zaročenem paru, katerega življenje se tik pred poroko spremeni v nepredvidljivo zaporedje dogodkov. Film združuje humor, romantiko in prepoznaven avtorski slog ter izjemno privlačno igralsko zasedbo.

David / David
2026-04-18 16:00 - 18:00 | Kino Pivka, Prečna ulica 1, Pivka, Slovenija, 6257, Slovenia
Phil Cunningham in Brent Dawes / Južna Afrika, ZDA / 2025 / 109 min / sinhronizirano
zgodba
Davidova zgodba se začne v tišini, med pesmimi njegove matere in šepetom Boga, ki oblikuje njegovo usodo. Mladi pastir, znan po skromnosti in predanosti, stopi v ospredje, ko se velikan Goljat dvigne in ogrozi ves Izrael. Oborožen le s fračo, nekaj kamenčki in neomajno vero se David sooči z nemogočim ter postane simbol upanja za ves narod.
Toda premagati velikana je šele začetek. Davidovo življenje zaznamujejo preizkušnje, ki presegajo bojno polje. Njegova pot se razvije v epsko zgodbo o pogumu, zvestobi in voditeljstvu, ki ne stremi le h kroni, temveč k duši celotnega kraljestva.

EPiC: Elvis Presley na koncertu / EPiC: Elvis Presley in Concert
2026-04-18 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Baz Luhrmann / Avstralija / 2025 / 96 min / angleščina
Baz Luhrmann (Elvis, Veliki Gatsby) kralja rokenrola prikliče v življenje z dolgo izgubljenimi posnetki njegove vrnitve na oder v zgodnjih sedemdesetih letih. EPiC, ki ni niti koncertni film niti dokumentarec, nas vabi, da Elvisa doživimo, kot ga nismo še nikoli!
zgodba
Režiser je v arhivih našel škatle z doslej neobjavljenim gradivom ter ga sestavil v edinstveno filmsko in glasbeno doživetje. Film preplete dolgo izgubljene posnetke s Presleyjeve legendarne serije koncertov v Las Vegasu leta 1970, redko 16-mm gradivo s snemanja filma Elvis on Tour (1972), nova odkritja iz arhivov v Gracelandu, pa tudi nikoli slišane zvočne posnetke, na katerih Elvis pripoveduje »svojo plat zgodbe«.

Vseslovensko petje s srci
2026-04-23 10:30 - 23:30 | Krpanov dom Pivka, Prečna ulica 1, Pivka, 6257, Slovenia
S skupnim prepevanjem slovenskih pesmi povezujemo vse generacije, negujemo slovensko kulturo in jezik, krepimo narodno pripadnost ter ustvarjamo prijetnejše vzdušje. Skupaj se povežemo z mislijo na ljubezen, zdravje, radost, mir.
Vabljeni tudi harmonikaši in drugi glasbeniki!
Vabljeni v četrtek, 23. aprila med 10.30 in 11.30 uro pred Krpanov dom. Poje vsak, ki je pripravljen prispevati svoj glas − tisti z vrhunsko glasbeno izobrazbo ali tisti brez posluha. Vsak lahko prispeva k skupnemu prepevanju s svojim petjem. Pomemben je namen.

Zadnji viking / Den sidste viking
2026-04-23 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Anders Thomas Jensen / Danska / 2025 / 116 min / danščina, švedščina
Mads Mikkelsen kot John Lennon v krvavi, skandinavsko odštekani črni komediji o dveh bratih, ki se odpravita na pot, da bi našla davno zakopani plen – in spotoma odkrijeta sama sebe. »Chiquitita, you and I know …«
zgodba
Ko Ankerja po petnajstih letih izpustijo iz zapora, kjer je prestajal kazen zaradi bančnega ropa, ima pred seboj samo en cilj: končno priti do denarja, ki ga je zakopal njegov brat Manfred. Težava je le v tem, da je Manfred medtem razvil disociativno motnjo identitete in se ne spomni ničesar … Tu so še stara hiša sredi gozda, vikingi, ABBA, bobri, holokavst, IKEA … in seveda John Lennon.

Povest o Siljanu / Prikaznata za Siljan
2026-04-24 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Tamara Kotevska / Severna Makedonija, ZDA, Velika Britanija / 2025 / 81 min / makedonščina, angleščina
Film Tamare Kotevske (Medena dežela), navdihnjen s starodavnimi miti in ljudskimi pripovedkami, je ganljiva dokumentarna pravljica o kmetu in njegovi edinstveni vezi z belo štorkljo.
zgodba
Kmet Nikola, ki se spopada s kruto resničnostjo nove vladne politike, ne more prodati svojega pridelka. Ko njegova družina v iskanju boljšega življenja odide v tujino, se Nikola zaposli kot delavec na odlagališču odpadkov. Tam nekega dne naleti na poškodovano belo štorkljo …

Drugi dnevnik Pauline P
2026-04-25 16:00 - 18:00 | Kino Pivka, Prečna ulica 1, Pivka, Slovenija, 6257, Slovenia
Neven Hitrec / Hrvaška, Srbija, Slovenija / 2025 / 79 min / sinhronizirano / 8+
Paulina svet opazuje z ostrim jezikom, bujno domišljijo in trdnim mnenjem o skoraj vsem. Z veliko humorja in nekaj trme se uči, da pogum ne pomeni imeti vseh odgovorov. Film o odraščanju, ki zna biti zabavno – in presenetljivo resnično.
Pri enajstih letih je lahko vsak dan drama. Šolski zapleti, prijateljski nesporazumi in domače spremembe Paulini pokažejo, da stvari niso vedno pod njenim nadzorom. S pomočjo domišljije, humorja in zapisovanja v dnevnik Paulina išče načine, kako razumeti sebe in svet okoli sebe. Film na igriv, a iskren način govori o otroškem pogledu na resne teme in o tem, kako se pogum pogosto skriva v majhnih, vsakdanjih odločitvah.

Michael / Michael
2026-04-25 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Antoine Fuqua / 2026 / Velika Britanija, ZDA / 117′ / angleščina / glasbena drama

Odkrijte, kako je postal kralj. Glasbena biografija Michael, filmska upodobitev življenja in zapuščine enega najvplivnejših umetnikov, kar jih je svet poznal – slavnega zvezdnika Michaela Jacksona.

Film pripoveduje zgodbo o življenju Michaela Jacksona in sledi njegovi poti od odkritja izjemnega talenta kot vodja skupine The Jackson 5 do vizionarskega umetnika, ki so ga ustvarjalne ambicije gnale v neizprosno prizadevanje, da postane največji performer na svetu. Film, ki odstira njegovo življenje izven odra kot tudi nekatere najbolj ikonične nastope iz njegove zgodnje samostojne kariere, slavnega zvezdnika Michaela Jacksona gledalcu prikazuje tako od blizu kot še nikoli prej. Tu se njegova zgodba začne.

Dva tožilca/ Dva prokurora
2026-04-30 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Sergej Loznica / Francija, Nizozemska, Nemčija, Romunija, Latvija, Litva / 2025 / 118 min / ruščina
Film ukrajinskega režiserja Sergeja Loznice (Krotko dekle, Donbas) je kafkovsko popotovanje v srce totalitarnega režima, prežeto z morečim vzdušjem neizbežnosti in posejano z avtorjevim značilnim grotesknim humorjem.
zgodba
Sovjetska zveza leta 1937, vrhunec Stalinovega terorja. Na tisoče pisem lažno obtoženih zapornikov zgori v zaporniški peči, a eno izmed njih le najde pot do novoimenovanega lokalnega tožilca Aleksandra Korneva. Mladi odvetnik, predan in pošten boljševik, se po dolgem vztrajanju končno uspe srečati z zapornikom. Prepričan, da gre za žrtev skorumpirane lokalne tajne policije, se o svojem odkritju odpravi poročat samemu generalnemu tožilcu v Moskvi …

Botanični sprehod s Florijanom
2026-05-23 17:00 - 20:00 | Ekomuzej Pivških presihajočih jezer, Slovenska vas 10, Pivka, 6257, Slovenia
V okviru Študijskega krožka Naravna in kulturna dediščina Zgornje Pivke predvidevamo:

Botanični sprehod s Florijanom
– 23.maja, ob 17.uri,
od Ekomuzeja do Petelinjskega jezera.

Več informacij je na poti. Se vidimo!

Karavana študijskih krožkov
2026-06-13 10:00 - 17:00 | Krpanov dom Pivka, Prečna ulica 1, Pivka, 6257, Slovenia
Karavana študijskih krožkov je do sedaj gostovala že v večini slovenskih regij, v našem koncu pa še ne. Letos se srečamo v Krpanovem domu Pivka, in sicer v soboto, 13. 6 2026 ob 10.00 na celodnevnem druženju s predstavitvami prijavljenih krožkov. Dobrodošli na Pivškem!

Botanični sprehod s Florijanom
2026-06-27 17:00 - 20:00 | Zagorje
V okviru Študijskega krožka Naravna in kulturna dediščina Zgornje Pivke predvidevamo:

Botanični sprehod s Florijanom

– 27.junija ob 17.uri
od Zagorja ”čez Pivko” do Kalca in nazaj.

Več informacij je na poti. Se vidimo!

11. tradicionalno dogajanje Po Vilharjevi poti
2026-09-05 15:00 - 19:00 | Zagorje
Študijski krožek Naravna in kulturna dediščina Zgornje Pivke, v organizaciji Zavoda za turizem Pivka, vabi vse generacije na pohod, spominsko slovesnost in kulturni dogodek v sklopu 11. TRADICIONALNEGA dogajanja PO VILHARJEVI POTI, ki bo 5.septembra 2026 od 15.ure dalje ob obletnici rojstva Miroslava Vilharja (1818 – 1871).
